
சில நேரம் என் சிறுவயது மகனுக்கும் அவனுடைய அக்காவிற்கும் திடீர் என்று சண்டை ஆரம்பித்துவிடும். அவனைக் கோபப்படுத்த அவளுக்கு. வேறு வாய்ப்புக் கிட்டா விட்டால் நீ ஒரு முட்டாள் என்று சொல்லி விடுவாள். கடின மான வார்த்தைகளைத் தாங்குவதில் சற்று பலவீனமான அவன் அழுதுகொண்டே. என்னிடம் வருவான். "அவள் என்னை முட்டாள் என்று சொல்கிறாள்" என்பான். நான் அவனிடம் “நீ ஒரு முட்டாளா இல்லையா?” என்று கேட்பேன். அவன் நான் முட்டாள் இல்லை என்பான். நான் உடனே நீ முட்டாள் இல்லையென்றால் அவள் சொன்னதை நம்பி ஏன் அழுகின்றாய், என்று கேட்பேன். அவன் அழுகையை நிறுத்திச் சிரித்து விடுவான்.

சுமார் 25 வருடங்களுக்கு முன்பு முக்கியமான பாஸ்டர் ஒருவர் என்னைப் பார்த்து புத்தகம் எழுதுவதற்கு உனக்கு என்ன தகுதி இருக்கிறது என்று கேட்டு விட்டார். அது ஊழியத்தின் துவக்க காலமாக இருந்ததால் எனக்கு அதைச் சாதாரணமாக எடுத்துக்கொள்ளும் மனப்பக்குவம் இல்லை. நான் இரவெல்லாம் ஒரு சுவரில் சாய்ந்து உட்கார்ந்து கொண்டு, எனக்கு தகுதியில்லையா, தகுதி யில்லையா என்று புலம்பி அழுதுகொண்டு அப்படியே தூங்கிவிட்டேன். மறுநாள் சாயங்காலம் உன்னைத் தகுதிபடுத்தியது நான், அதில் உனக்கு ஏன் சந்தேகம் வந்தது என்ற தேவகுரலை ஆத்துமாவில் உணரும் வரை என் துக்கம் நீடித்தது.

பிறர் நம்மை அறியாமையின் விளைவாகவோ, ஆத்திரத்தின் விளை வாகவோ, நல்ல இருதயம் இல்லாமையின் விளைவாகவோ தவறாகக் கணக்கிடவோ, பேசவோ, விளம்பரப்படுத்தவோ செய்யலாம். ஆனால் அவர்கள் பேசின விதமாகவோ, கணக்கிட்ட விதமாகவோ நாம் இல்லை. அதனை நாம் அறிந்துகொண்டால். மற்றவர்களின் கூற்றைக் கேட்டு மனங் கசந்து போகத் தேவையில்லை.

தேவ சமூகத்தில் நாம் நம்மைச் சரியாக அடையாளங்கண்டுகொள்ள வேண்டும். அப்போது பிறர் நம்மை எப்படி அடையாளங்காட்டினாலும், நம்முடைய உண்மையான அடையாளத்தைக்குறித்த உறுதியோடிருக்க வேண்டும்.

எவ்வளவேனும் குறை குற்றம் இல்லாத மகாப் பரிசுத்தராகிய இயேசுவை அக்கால மதவாதிகள் சரியாகப் பார்க்கவில்லையே, அவர்கள் பிசாசுகளின் தலைவன் என்றும் அவரை பெயெல் செபூலினால் பிசாசுகளைத் துரத்துகிறவன் என்றும் ஜனங்களை வஞ்சிக்கின்றவன் என்றும் அவரை அடையாளம் காட்டினபோது, இயேசு அதற்காகக் கவலைப்படவில்லை ஏனென்றால் அவை இயேசுவின் அடையாளங்கள் அல்ல.

தல்லவனைப் பாராட்டு
இன்னும் அவன் நல்லதைச் செய்வான்.
